Coba jelasin Peristiwa dari 6 Mac dalam bahasa melayu dong

1454 - Perang Tiga Belas Tahun: Wakil-wakil Pergabungan Prusia mengangkat sumpah taat setia kepada Casimir IV dari Poland, maka baginda berkenan agar membantu mereka membebaskan negeri mereka dari cengkaman Kesatria Teuton.

1521 - Penjelajah Portugis Ferdinand Magellan dan anak-anak kapalnya tiba di Guam dan disambut oleh masyarakat Chamorro setempat.

1788 - Armada Pertama tiba di Pulau Norfolk untuk mendirikan penempatan banduan.

1834 - Bandar York di Kanada Hulu diperbadankan sebagai kota Toronto.

1836 - Revolusi Texas: Angkatan tentera Mexico menawan Alamo selepas pengepungan selama 13 hari.

1853 - Opera La traviata ciptaan Giuseppe Verdi dipentaskan buat julung kalinya di bangunan La Fenice kota Venezia, namun persembahan yang teruk menyebabkannya ditulis semula.

1857 - Mahkamah Agung Amerika Syarikat membuat keputusan dalam kes Dred Scott, satu keputusan penting yang menyebabkan banyak pindaan perlembagaan.

1869 - Dmitri Mendeleev (gambar) mempertunjukkan jadual berkala unsur yang pertama kepada Persatuan Kimia Rusia.

1899 - Syarikat kimia dan farmaseutikal Jerman Bayer mendaftarkan Aspirin sebagai satu tanda dagangan.

1945 - Petru Groza (gambar) dari parti Frontul Plugarilor menjadi Perdana Menteri Romania.

1946 - Ho Chi Minh memeterai perjanjian dengan pihak Perancis yang mengiktiraf Vietnam sebagai negeri berautonomi dalam Persekutuan Indochina dan Kesatuan Perancis.

1953 - Georgy Maksimilianovich Malenkov menggantikan Joseph Stalin sebagai Perdana Menteri dan Setiausaha Agung Parti Komunis Kesatuan Soviet.

1957 - Dua jajahan British di Afrika iaitu Gold Coast dan British Togoland merdeka lalu bergabung menjadi Republik Ghana.

1964 - Pemimpin Nation of Islam Elijah Muhammad mengumumkan bahawa jaguh tinju Amerika Syarikat Cassius Clay menukar namanya kepada Muhammad Ali seiring penganggotaan beliau dalam pertubuhan itu.

1964 - Konstantinos II menjadi Raja Yunani.

1967 - Anak perempuan Joseph Stalin iaitu Svetlana Alliluyeva melarikan diri ke Amerika Syarikat.

1975 - Pembukaan rasmi Stadium Kota Raja Klang oleh Sultan Selangor Sultan Salahuddin Abdul Aziz Shah Alhaj ibni Almarhum Sultan Hisamuddin Alam Shah.

1987 - Feri Herald of Free Enterprise (gambar) terbalik sewaktu meninggalkan pelabuhan Zeebrugge, Belgium, dan mengakibatkan kematian 193 orang.

2013 - Satu haplokumpulan kromosom-Y yang baru ditemui difikirkan mengundurkan zaman Adam Kromosom Y ke 338,000 tahun dahulu.